**ROMÂNIA**

**JUDEȚUL CLUJ**

**CONSILIUL JUDEȚEAN**

**H O T Ă R Â R E**

**privind** **achiziționarea de servicii juridice de consultanță, de asistență și de reprezentare a Județului Cluj/Consiliului Județean Cluj în vederea inițierii și derulării unei proceduri CAD în cadrul Acordului Contractual nr. 1/116/05.01.2012,**

**modificat prin actele adiționale nr. 1- 4**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 195 din 28.10.2020 privind achiziționarea de servicii juridice de consultanță, de asistență și de reprezentare a Județului Cluj/Consiliului Județean Cluj în vederea inițierii și derulării unei proceduri CAD în cadrul Acordului Contractual nr. 1/116/05.01.2012, modificat prin actele adiționale nr. 1-4 propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 35.622/20.10.2020; de Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 35.624/20.10.2020 și respectiv nr. 36602/27.10.2020 şi de Avizul cu nr. 35.622/29.10.2020 adoptat de Comisia de specialitate nr. 1, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresele transmise de SPRL ”Mocanu și Asociații”, înregistrate la Consiliul Județean Cluj cu nr. 33965/07.10.2020 și respectiv nr. 34343/08.10.2020;

Luând în considerare prevederile:

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;
* Hotărârii Consiliului Județean Cluj nr. 66/2018 privind aprobarea achiziționării de servicii juridice de consultanță, de asistență și de reprezentare a Județului Cluj, în fața Curții de Arbitraj Internațional de pe lângă Camera Internațională de Comerț Paris;

În conformitate cu prevederile:

* art. 109 alin. (3) și art. 139 alin. (3) lit. i) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. I din Ordonanţa de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, aprobată prin Legea nr. 16/2013, cu modificările şi completările ulterioare;
* Hotărârii Consiliului Judeţean Cluj nr. 267/2017 privind aprobarea unor măsuri în vederea achiziţionării serviciilor juridice de consultanţă, de asistenţă şi/sau de reprezentare, cu modificările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă achiziționarea de servicii juridice de consultanță, de asistență și de reprezentare a Județului Cluj/ Consiliului Județean Cluj în vederea inițierii și derulării unei proceduri CAD în cadrul Acordului Contractual nr. 1/116/05.01.2012, așa cum a fost modificat prin actele adiționale nr. 1-4, în scopul recuperării, de la Antreprenorul ASOCIEREA ATZWANGER S.P.A., LADURNER IMPIANTI S.R.L., S.C. CONFORT S.A., S.C. VELSERVICE S.A. - prin liderul de asociere ATZWANGER S.P.A., a prejudiciului realizat.

**(2)** Serviciile juridice prevăzute la alin. (1) vor fi asigurate și în cazul în care în urma derulării procedurii CAD nu s-a adoptat o decizie sau în cazul în care aceasta nu a devenit finală și obligatorie, disputa urmând a se soluționa prin arbitraj internațional.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Juridică și Direcția Dezvoltare și Investiții.

**Art. 3.** Prezenta hotărâre se comunică Direcţiei Juridice; Direcției Dezvoltare și Investiții, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin Tișe Simona Gaci**

**Nr. 198 din 30 octombrie 2020**

*Prezenta hotărâre a fost adoptată cu 30 de voturi “pentru” și o ”abţinere”, fiind astfel respectate prevederile legale privind majoritatea de voturi necesară.*